༄༅། །དབལ་ཤུལ་ཁྲོ་ཁོ་སྨད་མ་ལ་གནང་བའི་
བཀའ་སློབ་བཞུགས་སོ། །
དབལ་ཤུལ་ཁྲོ་ཁོ་སྨད་མ་ལ་མ་ཐོན་པར་ལོ་སུམ་ཅུ་སོ་བདུན་འགོར་སོང་། སྤྱི་ལོ
སམ་པ་ཡོད།
༡༩༤༤ལོར་འདིར་ཡོང་བ་རེད། དེའི་རྗེས་སུ་ཁྲོ་ཁོ་སྨད་མ་ལ་ཡོང་རྒྱུའི་བསམ་པ་
འོན་ཀྱང་གོ་སྐབས་མ་ལྡན་པས་ཡོང་མ་ཐུབ། ལོ་སུམ་ཅུ་སོ་བདུན་གྱི་རྗེས་དེ་རིང་ཕྱིར་
ཡོང་ནས་བལྟས་ན་ཆིབས་བསུ་དང་མཇལ་བ་སོགས་ཕྱོགས་གང་ཐད་ནས་ཡར་རྒྱས་སུ་
སོང་འདུག རྒྱུ་ནོར་ཟས་གསུམ་གྱི་འགོར་བུད་འདུག ང་སྔོན་ཆད་ཡོང་དུས་ཁྱེད་ཁྲོ་ཁོ་
སྨད་མ་ལ་ལབ་རྩེ་བསྟད། དབང་བསྐུར། ཁྱིམ་ཕེབས་བྱས་མྱོང་། ང་ད་ལོ་ལོ་ལྔ་བཅུ་ང་
བདུན་རེད། དེའི་རིང་ལ་ཐེངས་གཅིག་མ་གཏོགས་ཡོང་མ་ཐུབ། འུ་ཚོ་ཆོས་འབྲེལ་
ལས་འབྲེལ་དད་པ་དམ་ཚིག་གི་ཐད་ནས་བཤད་ན། ཁྱེད་ཚོ་འཇིག་རྟེན་གྲོང་བ་ཚོའི་ཁ་
དཔེ་བཞིན་བླ་མ་དང་སློབ་མ། གསེར་སྐུ་དང་རྒྱབ་ཡོལ། སྐུ་རྩ་སྐུ་བདག་ཡིན། གུང་ཐང་
ཚང་སྐུ་ཕྲེང་དང་བོ་ཁ་ནག་དབལ་ཤུལ་ལ་འཁྲུངས་པ་རེད། དབལ་ཤུལ་ཁག་གསུམ་ཟེར་
བ་སྔོན་ཁྱིམ་ཚང་གཅིག་ལས་མཆེད་པ་རེད། ང་རང་ཡིན་ན་ཡང་བྱམས་མེ་དཔོན་
ཚང་དང་། དབལ་ཤུལ་ལ་མཚོན་ན་ཉེ་གཞི་རྩ་ལག་གི་ནང་ཡིན། འུ་ཚོ་དམ་པའི་ལྷ་ཆོས་
ཀྱི་ཐད་ནས་གུང་ཐང་ཚང་སྐུ་རབས་ནས་སྐུ་རབས། ཁྱེད་དབལ་ཤུལ་ཁྲོ་ཁོ་སྨད་མའི་མི་
རབས་ནས་མི་རབས་ལ་ཆོས་འབྲེལ་གསེར་གྱི་ཐག་པ་ཆད་མ་མྱོང་། དམ་ཚིག་ཤེལ་གྱི་
སྒོང་བ་ཆག་མ་མྱོང་། བླ་མ་དང་སློབ་མ་ཡིན། སྐྱེས་པའི་མི་རྒྱུད་ཀྱི་ཐང་ནས་བཟང་རོགས་
རྒྱན་གསུམ། ཉེ་གཞི་རྩ་ལག་ཡིན། ཁྱེད་ཚོ་རྒན་པོ་ཚོའི་ཁ་དཔེ་བཞིན་མི་ངོ་ལྷ་ངོ་འཕྲོད།
216

བཀའ་སློབ་ཟིན་བྲིས་ཕྱོགས་བསྒྲིགས།
ལྷ་ངོར་ཉི་མ་ཤར། དེ་རིང་འུ་ཅག་ལྷན་དུ་འཛོམས་རྒྱུ་བྱུང་བ་ནི་དཀོན་མཆོག་གི་ཐུགས་
རྗེ་དང་སྔོན་བསགས་ཀྱི་ལས་རེད། ན་ནིང་གཞེས་ནིང་ཡིན་ན་ཁྱེད་ཚོའི་སེམས་ལ་ཡང་
ང་མིག་གིས་རིག་རྒྱུ་ཡོད་པ་མ་རེད་བསམ་ཡོད་རྒྱུ་རེད། ང་རྒྱ་ནག་པོའི་ཡུལ་ནས་མི་ལོ་ཉི་
ཤུ་རྩ་གཅིག་གི་རིང་ལ་བསྡད་པ་རེད། ངའི་ལུས་རྒྱ་ཡུལ་ན་ཡོད་རུང་སེམས་བོད་ཡུལ་ན་
ཡོད། རང་གི་མཆོད་ཡོན་སྦྱིན་བདག་ཁ་བརྟ་ངོ་ཤེས། བོད་མི་དམངས་ནམ་ཡང་སེམས་
ནས་མ་བརྗེད། ཡིན་ན་ཡང་སྔོན་བསགས་ཀྱི་ལས་རེད། ལོ་དེ་སྙེད་ཅིག་གི་ཚེ་ལ་སེམས་
ཅན་སྤྱི་མཐུན་གྱི་ལས་ཀྱིས་སངས་རྒྱས་ཀྱི་བསྟན་པར་ཉམས་ཆག་དང་སེམས་ཅན་གྱི་
མགོར་སྡུག་བསྔལ་བྱུང་། དེའི་རིང་ལ་འུ་ཅག་བླ་མ་དང་སློབ་མ་བྱེད་རྒྱུ་ཕར་ཞོག ཐ་ན་
ཁ་ངོ་ཐུག་རྒྱུ་ཡང་མེད་ཀི་བསམ་པ་བྱུང་བ་རེད། ཡིན་ན་ཡང་དུས་དང་སྲིད་ཇུས་ཀྱི་འགྱུར་
བས། འུ་ཚོ་དེ་རིང་མི་ངོ་ལྷ་ངོ་འཕྲོད་པ་ལ། ཁྱེད་སློབ་མའི་སེམས་ལ་དགའ་བ་དང་ང་བླ་
མའི་ཡིད་ལ་ཡང་དགའ་བ་ཆེན་པོ་བྱུང་སོང་། ཕྱིར་ཡོང་ནས་བལྟས་ན་ཁྱེད་ཚོ་ཐམས་ཅད་
ཀྱི་འཚོ་བ་ཇེ་བཟང་དུ་སོང་། ལྷག་པར་དུ་གསར་བུ་ཆུང་ཆུང་ཚོ་ཡར་སྐྱེས་ལག་ཆགས་ཡོང་
གི་ཡོད་པ་ལ་བལྟས་ན་སེམས་དགའ་བོ་བྱུང་སོང་། དེས་ན་འཇིག་རྟེན་རྒན་པོ་ཚོའི་ཁ་དཔེ་
བཞིན་ཕོ་དུངས་པ་ཅན་འདི་བཤད་ན་དྭངས། མོ་དུངས་པ་ཅན་འདི་ངུས་ན་དྭངས་
ཟེར་བ་བཞིན་དེ་རིང་འུ་ཚོ་ཁ་ངོ་ཐུག་ནས་ཁ་བརྡ་ཞིག་བྱས་ན་བདག་རང་ལ་མཚོན་
ན་ཡང་སེམས་ན་དྭངས་རྒྱུ་ཞིག་ཡོད་འདུག གཅིག་ན་ང་དབལ་ཤུལ་ཁྲོ་ཁོ་སྨད་མ་ལ་མ་
ཐོན་པར་ལོ་སུམ་ཅུ་སོ་བདུན་པོ་འདིའི་རིང་ལ་སྐྱེས་པ་ཕོ་མོ་གྲངས་མི་ཟིན་པ་ཞིག་འཇིག་
རྟེན་ཕྱི་མའི་ངོགས་སུ་བུད་སོང་། ལྷག་པར་དུ་སྤྱི་ལོ་གཅིག་དགུ་ང་བརྒྱད་ནས་ད་བར་དུ་
ཁྱིམ་ཚང་རེ་རེ་བཞིན་གྲིས་ཤི་བ། ཆུ་ལྕེབས་གཤམ་ལྕེབས་བྱས་པ། རང་གིས་རང་སྲོག་
བཅད་པ། མེད་མུ་གེས་ཤི་བ་སོགས་ཤི་བོ་ཤི་མོ་གྲངས་མི་ཟིན་པ་ཞིག་ཡོད། དེ་རིང་འུ་ཚོ་
གསོན་པོ་ཐམས་ཅད་ཁ་ངོ་འཛོམས་བྱུང་། ཤི་བོ་དེ་ཚོ་སྙིང་རེ་རྗེ། དེ་ཚོའི་ནང་ན་འཆི་ཁ་ང་
ལ་དད་པ་དག་སྣང་བྱས། ངའི་མིང་ནས་བོས་པ་མང་བོ་ཡོད། ལ་ལ་ཚོར་ད
ལ་ལ་ཚོར་དགེ་དགོང་ཞག་
217

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
བྱེད་རྒྱུ་ཕར་ཞོག འཆི་ཁར་མགོར་ཁྲུས་ཆུ་ཞིག་ཀྱང་འཛར་རྒྱུ་མ་བྱུང་བར་ཁྱི་ཤི་ཤི་བྱས་
སོང་བ་མང་བོ་ཡོད་པ་ཚོ་ལྷག་ཏུ་སྙིང་རེ་རྗེ། དེས་ན་དེ་རིང་ངས་དཀོན་མཆོག་ལ་གསོལ་བ་
འདེབས། སྨོན་ལམ་རྣམ་པར་དག་པས་མཚམས་སྦྱོར་བྱེད། ཤི་བོ་ཤི་མོ་དེ་དག་ལ་བར་དོ་
ན་འཇིགས་སྐྲག་མེད། ཕྱི་མ་ན་ངན་སོང་མེད། ཐར་བ་དང་ཐམས་ཅད་མཁྱེན་པའི་གོ་
འཕང་ཐོབ་པའི་སྨོན་ལམ་འདེབས། ང་ཡིད་ལ་བཟུང་ནས་གསོལ་བ་བཏབ་པ་ཚོ་ལ་ཚེ་
འདི་ནས་མ་ཐུག་རུང་ཕྱི་མ་ནས་ཐུག་རྒྱུ་རེད།
ངས་ཀྱང་དེ་བཞིན་དུ་དཀོན་མཆོག་ལ་གསོལ་
འདེབས་དང་སྨོན་ལམ་རྒྱག་གི་ཡོད། དེས་ན་ཤི་བོ་ཐམས་ཅད་ཚར་སོང་། ཁྱེད་འཇིག་རྟེན་
གསོན་ངོགས་ན་ཡོད་པ་ཚོས་རྒྱལ་ཁབ་ཀྱི་ཁ་ལེན་ཚིག་བརྩི་དང་། འགོ་འདྲེན་ཚོ་ལ་བརྩི་
སྲུང་བྱོས། དེ་རིང་ནངས་ཁ་སྲིད་ཇུས་དངོས་འབབ་བྱུང༌། སངས་རྒྱས་ཀྱི་བསྟན་པ་ཕྱིར་
དར། སེམས་ཅན་ལ་བདེ་སྐྱིད་བྱུང་དུས་སྐྱིད་ཆུགས་པ་གལ་ཆེ། དེང་སང་རྫོང་གི་འགོ་
འདྲེན། ཀུང་ཧྲེའི་འགོ་འདྲེན། རུ་ཁག་རང་གི་འགོ་འདྲེན་གང་ཡིན་ན་བེ་སང་༼དམངས་
ཚོགས ༽ གིས་འདེམས་བཀོད་བྱས་ཤིང་རང་གི་མི་རིགས་ཡིན་པ་དང་། རང་ཁྱིམ་རང་བདག
རང་ས་རང་སྐྱོང་བྱས་ན་ཏང་གི་སྲིད་ཇུས་དང་ཡང་མཐུན་པ་རེད། རང་གི་ཁེ་ཕན་ལ་
ཡང་མཐུན་པ་རེད། དེས་ན་ཁྱེད་བེ་སང་ཡིན་ན་ཕྱིན་ཆད་འགོ་འདྲེན་ཚོ་ལ་རྒྱབ་སྐྱོར་དང་
ཁ་ལེན་ཚིག་བརྩི་བྱོས། མི་ལ་མགོ་རྔ་དང་མེ་ཏོག་ལ་མགོ་ཡུ་དགོས། མགོ་རྔ་མེད་ན་བདེ་སྐྱིད་
མེད། མི་རིགས་མཐུན་སྒྲིལ་བྱེད་པ་གལ་ཆེ། འཇིག་རྟེན་གྲོང་བ་ཚོའི་ཁ་དཔེ་ལ། རྒྱལ་པོའི་
རྒྱལ་ས་མ་བདེ་ན། སྤྲང་བོའི་ཉལ་ས་མི་བདེ། མཚོ་མ་བདེ་ན་ཉ་མི་བདེ་ཟེར་བ་ངོ་མ་རེད།
སྔོན་ཆད་མི་བཞིའི་ཚོགས་ཁག་ལ་སོགས་ཀྱིས་དབང་བཟུང་དུས་གུང་ཁྲན་ཏང་གི་ནང་
མ་མཐུན་པས། འུ་ཚོའི་མགོར་སྡུག་བསྔལ་མང་བོ་བྱུང་སོང་། དེང་སང་དེ་དང་མི་འདྲ་
བས་འགོ་འདྲེན་ཚོ་ལ་བརྩི་བཀུར་དང་སྲིད་ཇུས་ལག་བསྟར་བྱོས། གཉིས་ན། རང་གི་རུ་སྡེ་
བ་འདི་ཁ་འཆམས་གྲོས་འགྲིག་བྱེད་རྒྱུ་གལ་ཆེ། དེ་རིང་ནངས་ཁ་ཁྱེད་དབལ་ཤུལ་ཁྲོ་ཁོ་
སྨད་མ་རྒྱུ་མགོར་བུད་ཡོད། གསར་བུ་སྐྱེས་འདུག རྟ་ཡག་པ་རྒྱུགས་འདུག མི་གྲལ་རྟ་གྲལ་
218

བཀའ་སློབ་ཟིན་བྲིས་ཕྱོག་ས་བསྒྲིགས།
འཛོམས་འདུག ཡིན་ན་ཡང་སྐྱིད་འདི་ཆུགས་པ་ལ་ཁ་འཆམ་གྲོས་འགྲིག་བྱེད་པ་གལ་ཆེ།
རང་གི་རང་ལ་ཕུ་ནུའི་ནང་དུ་དམེ་བྱས། འོ་ཟོ་ནང་དུ་ཁྲག་བྱས་ན་སྐྱིད་མ་ཆུགས་པ་རེད།
ཁྱེད་ཚོ་ལ་མི་ཤི་དགོས་ན་རང་ཅག་ཚོ་ལ་ན་ནིང་གཞེས་ནིང་མི་ཤི་བ་མ་མང་ན་མི་ཉུང་། ད་
ནི་ཤི་དགོས་པའི་དོན་དག་མི་འདུག རུ་སྡེ་བའི་ནང་ཡིན་ན་འདྲ། སྡེ་བ་དང་སྡེ་བའི་བར་
ཡིན་ན་འདྲ། དམ་པའི་ཆོས་ཐོག་ནས་སོང་ན། རང་ཅག་ཚོ་བླ་མ་གཅིག་གི་སློབ་མ། དཀྱིལ་
འཁོར་གཅིག་གི་ལྷ་ཚོགས་རེད། གྲྭ་སྟོང་ཕྲག་གསུམ་འཇམ་དབྱངས་བཞད་པའི་ལྷ་སྡེ་
རེད། སྐྱེས་པ་མིའི་སྟེང་གི་སོང་ན་རང་ཅག་ཚང་མ་བོད་རེད། བོད་ཁ་བ་ཅན་རང་གི་ནང་
དུ་མི་བསད་རྟ་འདེད་བྱས་ནས་དགོས་པ་ཅི་ཡོད། འཇིག་རྟེན་ཞེ་སྡང་གི་རང་བཞིན་
ཅན། གསར་བུ་ཆུང་ཆུང་ཚོ་འུར་མགོར་བསྐྱོན་ན་རང་གིས་རང་བཀྱགས། སྣང་བས་རིག་
པ་བཀྱགས། རང་གི་གྲོད་སྟོང་ནང་དུ་དབུགས་སྟོང་བརྒྱབ་ནས། ང་བུ་དཔའ་བོ་ཡིན། ངས་
དེ་རིང་དཔའ་རྟགས་འཇོག་དགོས་ཞེས་རང་གིས་རང་མདའ་མགོ་མདུང་མགོར་འཛེར་
དུ་བཅུག ཚེ་འདིའི་ཟ་སྐལ་ཆད། ཕྱི་མའི་འགྲོ་ལམ་ཁེགས་པ་ལ་དགོས་པ་ཅི་ཡང་མེད།
དེས་ན་ན་ནིང་དོ་ཚིགས་ཁྱེད་ཚོས་ནང་དམེ་ཅུང་རེ་བྱེད་བཞིན་འདུག དེའི་དོན་དུ་ངས་
ཨ་ཁུ་རི་ཁྲོད་པ་དང་ཨ་ལགས་ལྡོང་ཚང་གཉིས་ཡར་མངགས་ནས་དོན་དག་རེ་བཤད་དུ་
བཅུག་ཡོད། རོ་རྩ་རོ་བདག་ཚོས་ངའི་ཁ་བླངས་ཚིག་བརྩིས་པ་ལ། ཡ་ཐོད་རྟ་ཡིན། མ་ཐོད་
མཛོ་ཡིན། ཤི་བོ་ཚོ་ལ་ངས་བསྔོ་བ་སྨོན་ལམ་འདེབས། དཀོན་མཆོག་གསུམ་ལ་སྐྱབས་འཇུག་
ཞུ། · ཤི་བོ་ལ་དགོས་པ་ཆོས་རེད། ཁྱེད་ཚོས་རང་གི་ཤི་བོ་ཚོ་ལ་ཤ་ཚ་གྲོས་འདུམ་དང་སྙིང་
མི་ལུས་ལོན་ཞིང་ཚེ་རིང་བ། དམ་པའི་ཆོས་སྒོར་ཞུགས་ཐུབ་ན་བསམ་པ་ཡོད་ན། མི་ཤི་
བའི་རྗེས་སུ་སྡིག་སྤྱོད་མ་བྱེད། གལ་སྲིད་ཤི་བོ་ལ་ཤ་མི་ཚ། མི་ལུས་ལོན་ན་མི་བསམ་ན།
དེའི་རྗེས་སུ་སྡིག་སློང་བྱས་ན་ཆོག གཙོ་བོ་རུ་སྡེ་བའི་ནང་ལ་ཁ་འཆམ་གྲོས་འགྲིག་བྱོས།
གསར་བུ་ཚོ་ཡིན་ན་ལོ་ལོན་རྒན་རྒོན་ཚོ་ལ་སྐྱོར་གཉོར་བྱོས། ལོ་ལོན་རྒན་རྒོན་ཚོའི་ཁ་ལེན་
ཚིག་བརྩི་བྱོས། རྒས་ཁའི་ཚགས་ལེན་བྱོས། འཆི་ཁའི་འགྲམ་སྐྱོར་རེ་བྱོས་དང་རང་ལ་ཡང་
219

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ལས་ལམ་འགྲོ་འབྱུང་རྒྱུ་རེད། ཁྱིམ་བཟའ་བ་ཡིན་ཡང་འཇིག་རྟེན་ཉམས་སུ་དགའ་ཡང་
རྨི་ལམ་ཙམ་གསུངས་པ་བཞིན་རྨི་ལམ་ལྟ་བུ་རེད། ངའི་སེམས་ལ་ཡང་ང་དབལ་ཤུལ་ཁྲོ་ཁོར་
སོང་ནས་ཅང་འ གོར་མེད་བསམ་པ་ཤར་མོད། འོན་ཀྱང་། འདང་བརྒྱབ་ན་ལོ་སུམ་བཅུ་སོ་
བདུན་འགོར་ཟིན། འཇིག་རྟེན་བྱ་བ་ཟེར་བ་དེ་འདྲ་རེད། ང་སྔོན་ཆད་འདིར་ཡོང་དུས་ཀྱི་
ཆུང་ཆུང་རྟ་རྒྱུགས་འཐེན་པ་ཚོ་དེ་རིང་ནངས་ཁ་རྐང་བས་འོབ་མི་ནོན་པའི་རྒན་པོར་གྱུར་
འདུག འཇིག་རྟེན་ཡ་མ་ཡུད། རྟ་རྒྱུགས་ཁབ་མ་འཁོབ་ཟེར་བ་བཞིན། ལོ་ལྔ་བཅུར་འདུག་
རྒྱུའི་དབང་དུ་བཏང་ན་ཡང་ལོ་ཉེར་ལྔ་ལས་ཁོམ་པོ་མེད་དེ། ལོ་ཉེར་ལྔ་ལ་གཉིད་ནས་
བསྡད་ཡོད། ཤུལ་དུ་ལོ་ཉེར་ལྔ་ལས་མེད། དེ་ལས་ཀྱང་ཆུང་དུས་བྱིས་པ་ཡིན་པས་སེམས་མི་
ཤེས། ལོ་ལོན་དུས་སྐྱིད་པོ་བྱེད་འདོད་ཀྱང་ཁོམ་པོ་མེད། ངོ་མ་སྐྱིད་རྒྱག་པའི་དུས་ཚོད་ཐུང་
ཐུང་ཞིག་ལས་མེད། དེས་ན་ཁྱིམ་བཟའ་བ་ཡིན་རུང་འཇིག་རྟེན་ཁམས་ན་ཡོད་དུས་ཕན་
ཚུན་བྱམས་སྐྱོང་བྱོས། འཁོན་འཛིང་རེས་མ་བྱེད། ཤི་བའི་རྗེས་སུ་སྙིང་རྗེ་སྐྱེས། འཇིག་
རྟེན་ཁམས་སུ་ཡོད་དུས་ཟས་ཞིམ་པོ་ཁམ་གང་སྟེར་མ་ཐུབ། གོས་འཇམ་པོ་ཁ་གང་སྐོན་མ་
ཐུབ་བསམ་ནས་སེམས་སྡུག་བྱས། མིག་ནས་འཆི་མ་བྱུང་རུང་འཇིག་རྟེན་ཕྱི་མའི་ཡུལ་དུ་
སོང་ཚར། དེ་དུས་རང་གི་རང་དབང་ན་མེད་པས་སྡུག་གྱོང་རེད། དེ་བས་འཇིག་རྟེན་འདི་
ན་ཡོད་དུས་སྐྱིད་སྐྱིད་བདེ་བདེ་བྱོས། དཀོན་མཆོག་ལ་གསོལ་བ་ཐོབ། མ་ཎི་ཡི་གེ་དྲུག་མ་
ཐོན། བོད་ཁ་བ་ཅན་འདི་འཕགས་པ་སྤྱན་རས་གཟིགས་ཀྱི་གདུང་རྒྱུད་ཡིན་པས། བོད་ཀྱི་
བྱིས་པ་ཞིག་ལ་མཚོན་ན་མ་ཎི་སློབ་མི་དགོས་པར་ཤེས་བའི་རྒྱུ་མཚན་དེ་ཡིན། འཇིག་
རྟེན་རྒན་པོ་ཚོའི་ཁ་དཔེར། ཕ་འདི་བོད་ཀྱི་བུ། བོད་འདི་ཆོས་ཀྱི་བུ། ཟེར་བ་བཞིན་རང་
ཅག་བོད་ཁ་བ་ཅན་འདི་རྒྱལ་ཁབ་དང་མི་རིགས་ཀྱི་ཐད་ནས་རྒྱུ་འབྱོར་བའི་ཐོག་གི་སོང་
ན་རྗེས་ལུས་ཤིག་རེད། འོན་ཀྱང་། དད་པ་དག་སྣང་དང་ལས་རྒྱུ་འབྲས་བརྩི་བའི་སྟེང་གི་
སོང་ན་བོད་འདི་མངོན་ཐོན་ཞིག་ཡིན། ལྷག་པར་དུ་ན་ནིང་དོ་ཚིགས་དབལ་ཤུལ་ཁྲོ་ཁོ་
སྨད་མས་ནང་རྐུས་ཕྱིར་རྐུས་བཅད་པ་ཁ་ཐོག་ཚིག་ཐོག་ཏུ་གནས་པ་ཤིན་ཏུ་བཟང་། ཕྱིན་
220

བཀའ་སློབ་ཟིན་བྲིས་ཕྱོ་ས་བསྒྲིགས།
ཆད་ཀྱང་ནང་རྐུས་ལ་སོགས་ཇག་རྐུས་ཁྲམ་གསུམ་མ་བྱེད། འཁོན་འཛིང་རེས་མ་བྱེད་
དང་ས་ཆ་ལ་བདེ་སྐྱིད་འབྱུང་རྒྱུ་རེད།
ཁྱེད་ཁྲོ་ཁོ་སྨད་མའི་སློབ་གྲྭ་ཡང་ཨ་ལགས་ལྡོང་ཚང་གི་དྲིན་གྱིས་ཤིན་ཏུ་བཟང་བར་
འདུག བཟང་ཐོག་ནས་ཕྱི་རེམ་བྱོས། དེ་རིང་ནངས་ཁ་རྒྱུ་ཟོག་རང་སྒོ་བྱས་ན། རྒྱུ་ཟོག་
སེམས་ཅན་འཚོ་ནི་དགོས་ཞེས་བྱིས་པ་ཚོ་སློབ་གྲྭར་མ་མངགས་ན། གསེར་གྱི་སྲང་ཁར་
མ་བལྟས་པར་ཅ་ནེའི་ཕོར་ཁ་ལ་བལྟས་ཞེས་པའི་དཔེ་བཞིན་རེད། རྗེས་སུ་བྱིས་པ་ལག་
ཆགས་ན་ཡི་གེ་ཡོན་ཏན་མེད་དུས་སྤྱི་ཚོགས་ཡར་དར་དུ་འགྲོ་ཐབས་མེད། སངས་རྒྱས་
ཀྱི་བསྟན་པ་དར་ཞིང་། སེམས་ཅན་ལ་བདེ་སྐྱིད་འབྱུང་དགོས་ན། བོད་ཕྱི་རབས་པ་འདི་
ཚོ་ལ་ཡོན་ཏན་མེད་ན་སངས་རྒྱས་ཀྱི་བསྟན་པ་དར་རྒྱུ་དཀའ་མོ་རེད། སྔོན་ཆད་རྒད་པོ་
ཚོའི་སེམས་ལ་ཡི་གེ་སློབ་མི་ཉན། ལྷག་པར་དུ་རྒྱ་ཡིག་སློབ་མི་ཉན། རྒྱ་ཡིག་བསླབས་ན་རྒྱ་
རུ་འགྱུར་འགྲོ དེ་ནས་རྒྱ་ཁོག་ཏུ་སོང་ནས་ཕྱིར་མི་ཡོང་། ཆོས་ལ་དད་ལོག་བྱེད་རྒྱུ་རེད།
བོད་ཀྱི་རྣ་མཆོག་མེད་འགྲོ་བསམ་པ་ཡོད་དེ། དེ་ནི་གཙོ་བོ་ནང་གི་སེམས་ལ་ཐུག་ཡོད།
ཕྱིའི་རྣམ་འགྱུར་ལ་ལྟོས་པ་མེད། གཙོ་བོ་རང་གི་སེམས་རེད། སེམས་མ་ཡག་ན་ཁ་ནས་ཇི་
འདྲ་བཏོན་རུང་དགོས་པ་མེད། བྱ་ནེ་ཙོ་ལ་ཡང་མ་ཎི་བསླབ་ན་འདོན་ཤེས་པ་རེད། གཙོ་བོ་
རང་གི་སེམས་ནས་དཀོན་མཆོག་ལ་དད་པ་བྱས། དཀར་པོ་དགེ་བའི་ཕྱོགས་སུ་ཁ་འཁོར།
ནག་པོ་སྡིག་པའི་ཕྱོགས་སུ་རྒྱབ་གཏད། བསམ་པ་ཡག་པ་བཟུང་། སྤྱོད་པ་ཡ་རབས་བྱས་
ན་ཆོས་རེད། ཁ་ནས་འདོན་མ་ཐུབ་རུང་ཆོས་སུ་འགྲོ་བ་རེད། དཔལ་མགོན་འཕགས་པ་ཀླུ་
སྒྲུབ་ཀྱིས་ཀྱང་། · རྩ་བ་སྨན་ཡིན་ན་ཡལ་ག་དང་ལོ་མ་སྨན་ཡིན། རྩ་བ་དུག་ཡིན་ན་ཡལ་ག་
དང་ལོ་མ་དུག་ཡིན། གསུངས་པ་བཞིན། རང་གི་བསམ་པ་ནི་དཔེར་ན་རྩ་བ་ལྟ་བུ་ཡིན།
བསམ་པ་ངན་པ་བཟུང་ནས་ཕར་ཕན་འདོགས་ཁུལ་བྱས་རུང་དེ་དུག་གི་ལོ་མ་ལྟ་བུ་ཡིན།
བསམ་པ་བཟང་བ་ཞིག་བཟུང་ན་གང་བྱས་ཚད་ཐམས་ཅད་དགེ་རྩར་འགྲོ་བ་ཡིན། དེས་
ན་ཐམས་ཅད་པོས་བསམ་པ་ཡག་པ་ཟུངས། དཀོན་མཆོག་ལ་གསོལ་བ་ཐོབ། དེ་ལྟར་བྱས་
221

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
དང་རང་རང་ཚོའི་བྱ་བ་ལམ་འགྲོ་འོང་། དབལ་ཤུལ་སྨད་མ་དེ་རིང་ཁ་སང་རྒྱུ་ཁ་ཟས་
ཁ་བཟང་མོད། འོན་ཀྱང་། དེང་རབ་ཅན་འཛུགས་སྐྲུན་དང་འཚོ་བ་ཇེ་བཟང་དུ་འགྲོ་བའི་
འགོ་ད་ལྟ་ནས་འཛིན་དགོས། ང་རང་ངོས་ནས་ཀྱང་ཁྱེད་འདིར་འཚོགས་པའི་སྐྱེས་ཕོ་མོ་
ཐམས་ཅད་ལ་ཚེ་རིང་ནད་མེད་བདེ་སྐྱིད་ཕུན་སུམ་ཚོགས་པའི་སྨོན་ལམ་འདེབས། གཞན་
དེ་རིང་འདིར་འཚོགས་པའི་མི་དམངས་ཁྲོད་དུ་སྔོན་ཆད་རིག་གསར་སྐབས་ལྷ་ཁང་འདུ་
ཁང་བཤིག་པ་དང་སྐུ་འདྲ་བཅག་པ། ཆོས་མེད་ལྷ་མེད་འདྲེ་མེད་ཟེར་བ་ཡོད་ན་ཡང་ཁྱེད་
ཚོའི་སེམས་ལ་མ་འཛིན། སེམས་ཅན་སྤྱི་མཐུན་གྱི་ལས་ཀྱིས་དུས་སྐབས་དེ་ཉིད་དུ་བྱ་བ་དེ་
འདྲ་མི་བྱེད་རང་དབང་མེད། ཀུན་མཁྱེན་ཐར་འདོད་རྒྱ་མཚོ་ཚང་གིས་ཀྱང་། ཡང་ན་ང་ལ་
གསོལ་བ་ཐོབ། །ཚེ་འདིར་སྨིན་ཅིང་གྲོལ་བར་འགྱུར། །ཡང་ན་ང་ལ་སྐུར་བ་ཐོབ། །ཕྱི་མར་
ང་ཡི་གདུལ